Vinker farvel til Danmark Omkring 70 nordjyder skal se sig om efter en anden arbejdsplads, fordi deres svenske arbejdsgiver forlader Danmark. Det svenske autogrossistfirma MECA lukker sine 19 afdelinger i Danmark, og det får også betydning for de nordjyske afdelinger i Aalborg, Hadsund, Hobro og Hjørring. De fire afdelinger skal lukke øjeblikkeligt. MECA har ageret i Danmark i fem år, og der er hverken tale om konkurs eller betalingsstandsning som lukningsgrund. Det skriver Nordjyske Stiftstidende onsdag.

Referat:
Et svensk firma lukker sine afdelinger i Danmark. Det koster 70 nordjyske medarbejdere jobbet.